b'\n_START_ARTICLE_\nDwight F. Davis\n_START_PARAGRAPH_\nDwight Filley Davis (5. hein\xc3\xa4kuuta 1879 St. Louis, Missouri \xe2\x80\x93 28. marraskuuta 1945 Washington DC) oli yhdysvaltalainen tennispelaaja ja republikaanisen puolueen poliitikko. H\xc3\xa4n oli yksi Davis Cupin perustajista ja edusti siin\xc3\xa4 maataan vuosina 1900 ja 1902. H\xc3\xa4n my\xc3\xb6s voitti vuosina 1899\xe2\x80\x931901 kolmesti per\xc3\xa4kk\xc3\xa4in Yhdysvaltain miesten nelinpelin mestaruuden yhdess\xc3\xa4 Holcombe Wardin kanssa. Davis kilpaili sek\xc3\xa4 kaksin- ett\xc3\xa4 nelinpeliss\xc3\xa4 vuoden 1904 kes\xc3\xa4olympialaisissa._NEWLINE_Davis oli koulutukseltaan lakimies. H\xc3\xa4n ty\xc3\xb6skenteli Yhdysvaltain sotaministerin\xc3\xa4 vuosina 1925\xe2\x80\x931929 ja Filippiinien kenraalikuvern\xc3\xb6\xc3\xb6rin\xc3\xa4 1929\xe2\x80\x931932._NEWLINE_Davis sai Distinguished Service Crossin. H\xc3\xa4n p\xc3\xa4\xc3\xa4si St. Louis Walk of Fameen ja International Tennis Hall of Fameen.'